CELEX: 32011R0903
Language: bg
Date: 2011-09-07 00:00:00
Title: Регламент за изпълнение (ЕС) № 903/2011 на Комисията от 7 септември 2011 година за определяне на вносните мита, приложими за някои видове олющен ориз от 8 септември 2011 година

8.9.2011   
            
            
               BG
            
            
               Официален вестник на Европейския съюз
            
            
               L 231/21
            
         РЕГЛАМЕНТ ЗА ИЗПЪЛНЕНИЕ (ЕС) № 903/2011 НА КОМИСИЯТА
   от 7 септември 2011 година
   за определяне на вносните мита, приложими за някои видове олющен ориз от 8 септември 2011 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 137 от него,
   като има предвид, че:
   
               (1)
            
            
               Въз основа на данните, предадени от компетентните органи, Комисията установи, че за периода от 1 септември 2010 година до 31 август 2011 година са издадени лицензии за внос на 438 104 тона олющен ориз с код по КН 1006 20 с изключение на лицензиите за внос на ориз басмати. Следователно вносното мито за олющен ориз с код по КН 1006 20, различен от ориз басмати, следва да бъде изменено.
            
         
               (2)
            
            
               Определянето на приложимото мито следва да се извърши в срок от десет дни след края на горепосочения период. Поради това е уместно настоящият регламент да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Вносното мито, приложимо за олющен ориз с код по КН 1006 20, възлиза на 42,5 EUR за тон.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 септември 2011 година.
      
         
            За Комисията, от името на председателя,
         
         José Manuel SILVA RODRÍGUEZ
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.